| Nocardia |
| --- |
| *Nocardia asteroides* (colonias amarelas). |
| Clasificación científica |
| 

|  |  |
| --- | --- |
| Reino: | Bacteria |
| Filo: | Actinobacteria |
| Clase: | Actinobacteria |
| Orde: | Actinomycetales |
| Suborde: | Corynebacterineae |
| Familia: | Nocardiaceae |
| Xénero: | ***Nocardia***Trevisan 1889 |

 |
| Especies |
| *N. aerocolonigenes*
*N. africana*
*N. argentinensis*
*N. asteroides*
*N. blackwellii*
*N. brasiliensis*
*N. brevicatena*
*N. carnea*
*N. caviae*
*N. cerradoensis*
*N. corallina*
*N. cyriacigeorgica*
*N. dassonvillei*
*N. elegans*
*N. farcinica*
*N. nigiitansis*
*N. nova*
*N. opaca*
*N. otitidis-cavarium*
*N. paucivorans*
*N. pseudobrasiliensis*
*N. rubra*
*N. seriolae*
*N. transvelencesis*
*N. uniformis*
*N. vaccinii*
*N. veterana* |

Nocardia nunha biopsia cerebral.
***Nocardia*** é un xénero de bacterias de forma bacilar que presentan unha tinguidura feble grampositiva, e son catalase positivas. Forman filamentos "de doas" ramificados (no que se parece a un fungo malia ser unha bacteria). Son parcialmente ácido resistentes (resisten a decolaración con ácidos na tinguidura) o que explica a súa feble tinguidura grampositiva. O xénero comprende un total de 30 especies, 10 das cales foron illadas nos humanos. Algunhas especies non son patoxénicas e outras son responsables de nocardiose. *Nocardia* encóntrase en todo o mundo nos solos ricos en materia orgánica. Ademais, pertencen á microflora oral que se encontra nas enxivas sas e nas bolsas periodontais das enxivas enfermas. A maioría das infeccións por *Nocardia* adquírense por inhalación das bacterias ou por algunha introdución traumática.

Cultivo e tinguidura
--------------------

As colonias de *Nocardia* teñen unha aparencia variable, pero a maioría das especies parecen ter unha especie de hifas aéreas cando se ven con microscopio, especialmente cando foron cultivadas en medios nutricionalmente limitantes. *Nocardia* crece lentamente en medios de cultivo non selectivos, e son aerobios estritios coa capacidade de crecer nun amplo rango de temperaturas. Algunhas especies son parcialmente ácido resistentes (resisten a decoloración con ácidos durante a tinguidura) debido á presenza de ácidos micólicos de lonxitude intermedia na súa parede celular. A maioría das cepas posúen o factor cordón (ou *cord factor*, a trehalosa 6-6' dimicolato) que é un importante factor de virulencia.

Son catalase positivas e poden crecer facilmente nos medios utilizados máis comunmente e as colonias fanse evidentes en 3–5 días. Porén, ás veces son necesarios períodos de incubación prolongados (2–3 semanas).

Virulencia
----------

Varias especies de *Nocardia* son patóxenas de baixa virulencia, polo que as enfermidades clinicamente significativas aparecen con máis frecuencia como infeccións oportunistas en persoas que teñen un sistema inmunitario feble, como nenos pequenos, velloss, e inmunodeprimidos (tipicamente con VIH). Os factores de viurulencia de *Nocardia* son os encimas catalase e superóxido dismutase (que inactivan as especies reactivas do osíxeno que doutro modo serían tóxicas para as bacterias), e un "factor cordón" (que interfire coa fagocitose dos macrófagos ao impedir a fusión do fagosoma co lisosoma).

Patoxenia
---------

*Nocardia asteroides* é a especie de *Nocardia* que máis frecuentemente infecta a humanos, e na maioría dos casos trátase de infeccións oportunistas en pacientes inmunodeprimidos. Outras especies de interese médico son *N. brasiliensis* e *N. caviae*.

A forma máis común de doenza neocardial é unha lenta e progresiva pneumonía, que pode estenderse á pleura. As *Nocardia* están moi implicadas no proceso da endocardite. Pode orixinar tamén encefalite ou abscesos cerebrais. Tamén poden orixinar infeccións cutáneas como actinomicetoma (especialmente *Nocardia brasiliensis*), doenzas linfocutáneas, celulite e abscesos subcutáneos.

O illamento de *Nocardia* de mostras biolóxicas pode realizarse utilizando medio de ágar enriquecido con extracto de lévedos e carbono activado (BCYE), que é o mesmo utilizado para a *Legionella* spp. Tamén se pode utilizar medio selectivo para *Mycobacterium* ou fungos. As mostras máis axeitadas son os esputos ou, se é preciso, o lavado broncoalveolar ou a biopsia.

O tratamento máis común é con antibióticos con sulfonamida (xeralmente trimetoprim-sulfametoxazole). Nalgúns casos utilízase *Minocycline*, imipenem e amicacina. O *Linezolid* é moi efectivo pero é caro e ten efectos secundarios importantes

Xenética
--------

Aínda que *Nocardia* ten características interesantes e importantes como a produción de antibióticos e encimas conversores ou degradadores de compostos aromáticos, o estudo xenético deste organismo viuse moi empecido pola falta de ferramentes xenéticas adecuadas. Porén, desenvolvéronse recentemente vectores lanzadeira prácticos *Nocardia*–*E. coli*.

Tamén se encontrou recentemente que o xénero *Nocardia* e *Rhodococcus* están moi emparentados. A relación estreita entre eles apóiase na existencia de dous indeis sinatura conservados que consisten nunha deleción dun só aminoácido na subunidade alfa do encima acetil coencima A carboxilase (ACC), e na inserción de 3 aminoácidos nunha rexión conservada dunha proteína de unión ao ATP, que están especificamente conservados en especies destes dous xéneros. Ademais, identificáronse 14 proteínas sinaturas conservadas hipoteticamente, que son únicas para o xénero *Nocardia* e *Rhodococcus*.

Notas
-----

1. ↑  Ryan KJ; Ray CG (editors) (2004). *Sherris Medical Microbiology* (4th ed.). McGraw Hill. pp. 460–2. ISBN 0-8385-8529-9.
2. 1 2  Bartlett JG (October 5, 2007). "Nocardia". *Point-of-Care Information Technology ABX Guide*. Johns Hopkins University. Arquivado dende o orixinal o 01 de decembro de 2009. Consultado o 16 de xaneiro de 2013.  Retrieved on January 3, 2009. Freely available with registration.
3. ↑  Muñoz P, Muñoz RM, Palomo J, Rodríguez-Creixéms M, Muñoz R, Bouza E (1997). "*Pneumocystis carinii* infection in heart transplant recipients. Efficacy of a weekend prophylaxis schedule". *Medicine (Baltimore)* **76** (6): 415–22. PMID 9413427. doi:10.1097/00005792-199711000-00004.
4. ↑  Peleg, A. Y.; Husain, S.; Qureshi, Z. A.; Silveira, F. P.; Sarumi, M.; Shutt, K. A.; Kwak, E. J.; Paterson, D. L. (2007-05-15). "Risk Factors, Clinical Characteristics, and Outcome of Nocardia Infection in Organ Transplant Recipients: A Matched Case-Control Study". *Clinical Infectious Diseases* (en inglés) **44** (10): 1307–1314. ISSN 1058-4838. doi:10.1086/514340.
5. ↑  Khan BA, Duncan M, Reynolds J, Wilkes DS (2008). "*Nocardia* infection in lung transplant recipients". *Clin Transplant* **22** (5): 562–6. PMID 18435787. doi:10.1111/j.1399-0012.2008.00824.x.
6. ↑  Jodlowski TZ, Melnychuk I, Conry J (2007). "Linezolid for the treatment of *Nocardia spp.* infections". *Ann Pharmacother* **41** (10): 1694–9. PMID 17785610. doi:10.1345/aph.1K196.
7. ↑  Chiba K, Hoshino Y, Ishino K, Kogure T, Mikami Y, Uehara Y, Ishikawa J (2007). "Construction of a Pair of Practical Nocardia-Escherichia coli Shuttle Vectors". *Jpn J Infect Dis* **60** (1): 45–7. PMID 17314425. Arquivado dende o orixinal o 17 de agosto de 2007. Consultado o 16 de xaneiro de 2013.
8. ↑  Gao, B.; Gupta, R. S. (2012). "Phylogenetic Framework and Molecular Signatures for the Main Clades of the Phylum Actinobacteria". Microbiology and Molecular Biology Reviews 76 (1): 66–112. doi:10.1128/MMBR.05011-11. PMC 3294427. PMID 22390973. //www.ncbi.nlm.nih.gov/pmc/articles/PMC3294427/.

Véxase tamén
------------

### Bibliografía

* Ishikawa J, Yamashita A, Mikami Y, Hoshino Y, Kurita H, Hotta K, Shiba T, Hattori M (2004). "The complete genomic sequence of Nocardia farcinica IFM 10152". *Proc Natl Acad Sci USA* **101** (41): 14925–30. PMC 522048. PMID 15466710. doi:10.1073/pnas.0406410101.
* Arceneaux, Jean. "*Corynebacterium* and Related Genera." Lecture to 2nd Year Medical Students at University of Mississippi Medical Center. 10/04/05.
* Greenwood, David, Richard C.B. Slack, e John F. Peutherer. *Medical Microbiology: A Guide to Microbial Infections, 16th ed*. (2002). ISBN 0-443-07077-6

### Ligazóns externas

* Genome sequence of *N. farcinica* IFM 10152 Arquivado 30 de outubro de 2020 en Wayback Machine.
* MicrobeWiki's *N. farcinica* Page Arquivado 14 de xullo de 2014 en Wayback Machine.

|  |  |
| --- | --- |
| Control de autoridades | 
* Wd: Q135175
* JSTOR: nocardia
* MAG: 2779448432

 |

|  |  |
| --- | --- |
| Identificadores taxonómicos | 
* EOL: 97151
* EPPO: 1NOCRG
* Fungorum: 27341
* GBIF: 3224365
* iNaturalist: 356640
* IRMNG: 1293038
* ITIS: 189404
* MycoBank: 27341
* NCBI: 1817
* WoRMS: 178072

 |

|  |  |
| --- | --- |
| Identificadores | 
* MeSH: D009615
* MeSH: B03.510.024.981.550
* Patientplus: Nocardia
* UMLS: C0028240

 |